สรุปสาระสำคัญในการประชุมกรมการพัฒนาชุมชน ผ่าน TV พช.

ครั้งที่ 6/2563

วันจันทร์ที่ 29 มิถุนายน 2563

สำนักงานพัฒนาชุมชนอำเภอแม่ทะ จังหวัดลำปาง

|  |  |  |  |
| --- | --- | --- | --- |
| ที่ | ประเด็น | ข้อสั่งการ | หมายเหตุ |
| 1 | การมอบรางวัลองค์ความรู้ดีเด่นระดับหน่วยงานและบุคคล ตามโครงการตลาดนัดความรู้งานพัฒนาชุมชน (KM Market) ส่วนกลางและส่วนภูมิภาค | รางวัลองค์ความรู้ดีเด่นระดับหน่วยงานและบุคคลตามโครงการตลาดนัดความรู้งานพัฒนาชุมชน (KM Market) และผู้ที่มีผลงานดีเด่นได้นำเสนอแนวคิดและองค์ความรู้เพื่อนำมาปรับใช้ในการดำเนินงานของกรมฯต่อไป |  |
| 2 | รายงานความก้าวหน้าการดำเนินงานโครงการปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ครบรอบ 1 ปี เพื่อถวายเป็นพระราชกุศล พร้อมกันทุกจังหวัด | โครงการปลูกป่าเฉลิมพระเกียรติเนื่องในโอกาส มหามงคลพระราชพิธีบรมราชาภิเษก ครบรอบ 1 ปี เพื่อสำนึกในพระมหากรุณาธิคุณและถวายเป็นพระราชกุศล โดยเริ่มดำเนินการโครงการพร้อมกันทุกจังหวัดทั่วประเทศ |  |
| 3 | รายงานผลความก้าวหน้าการดำเนินโครงการพัฒนาคุณภาพชีวิตระดับครัวเรือนแบบบูรณาการเชิงพื้นที่ | มอบหมายเจ้าหน้าที่พัฒนาชุมชนระดับอำเภอดำเนินโครงการพัฒนาคุณภาพชีวิตระดับครัวเรือนแบบบูรณาการเชิงพื้นที่พร้อมทั้งรายงานข้อมูลในระบบ TPMAP แบบออนไลน์ Realtime พร้อมทั้งติดตามสนับสนุนครัวเรือนเป้าหมายอย่างสม่ำเสมอ |  |
| 4 | การขับเคลื่อนโครงการ “น้อมนำแนวพระราชดำริ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติ 90 วัน ปลูกผักสวนครัว เพื่อสร้างความมั่นคงทางอาหารของกรมการพัฒนาชุมชน | การน้อมนำโครงการบ้านนี้มีรัก ปลูกผักกินเองในพระราชดำริชองสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาขยายต่อยอดสู่แผนปฏิบัติ 90 วัน ปลูกผักสวนครัว เพื่อสร้างความมั่นคงทางอาหารของกรมการพัฒนาชุมชนในครั้งนี้ จะสามารถช่วยเหลือประชาชนและสังคม กล่าวคือ เป็นการลดรายจ่ายในครัวเรือนได้ |  |
| 5 | รายงานการตรวจราชการของผู้ตรวจราชการกรม ประจำเดือนมิถุนายน 2563 | รายงานการตรวจราชการโดยให้ปฏิบัติตามข้อสั่งการ ตามระเบียบอย่างเคร่งครัดในการดำเนินกิจกรรมการพัฒนาเศรษฐกิจฐานราก |  |
| 6 | การบริหารจัดการหนี้กองทุนพัฒนาบทบาทสตรี | มอบหมายพัฒนาการอำเภอ เจ้าหน้าที่พัฒนาชุมชน ตรวจสอบความถูกต้องในภาระผูกพันระหว่างสมาชิกและกองทุนพัฒนาบทบาทสตรี การพักชำระหนี้ และระยะเวลาครบกำหนดในการชำระ ความถูกต้อง ครบถ้วนของหลักฐานและเอกสาร |  |
| 7 | ผลการเบิกจ่ายงบประมาณตามแผนการดำเนินงานและแผนการ ใช้จ่ายงบประมาณ ประจำปีงบประมาณ พ.ศ. 2563 | มอบหมายจังหวัดและอำเภอดำเนินการเร่งรัดเบิกจ่ายงบประมาณกิจกรรมตามยุทธศาสตร์กรมการพัฒนาชุมชน และจัดทำแผนดำเนินการไตรมาส 4 ให้แล้วเสร็จตามช่วงเวลาที่กรมการพัฒนาชุมชนกำหนด |  |

ลงชื่อ ชลีรัตน์ อินทร์วารี ผู้สรุปการประชุมฯ

(นางชลีรัตน์ อินทร์วารี)

นักวิชาการพัฒนาชุมชนปฏิบัติการ

1 กรกฏาคม 2563

ภาพถ่ายในการรับฟังการประชุมกรมการพัฒนาชุมชน ผ่านระบบ TV พช.

ครั้งที่ 6 /2563

วันจันทร์ที่ 29 มิถุนายน 2563

สำนักงานพัฒนาชุมชนอำเภอแม่ทะ



